## Pravilnik o kriterijima za utvrđivanje naknade šteta počinjenih ribama i drugim morskim organizmima

### NN 73/2000 (21.7.2000.), Pravilnik o kriterijima za utvrđivanje naknade šteta počinjenih ribama i drugim morskim organizmima

# MINISTARSTVO POLJOPRIVREDE I ŠUMARSTVA

1589

Na temelju članka 54. stavka 2. Zakona o morskom ribarstvu (»Narodne
novine«, br. 46/97 - pročišćeni tekst) ministar poljo­pri­vrede i šumarstva
donosi

## PRAVILNIK

### O KRITERIJIMA ZA UTVRĐIVANJE NAKNADE ŠTETA POČINJENIH RIBAMA I DRUGIM MORSKIM ORGANIZMIMA

Članak 1.

Ovim Pravilnikom utvrđuju se kriteriji za utvrđivanje visine naknade štete
koju počini fizička ili pravna osoba postupajući suprotno odredbama Zakona o
morskom ribarstvu (»Narodne novine«, br. 46/97 - pročišćeni tekst) i propisa
donesenih na temelju njega.

Članak 2.

(1) Pod štetom u smislu ovoga Pravilnika podrazumijeva se šteta počinjena
na: dorasloj ribi i drugim morskim organizmima, nedorasloj ribi i nedoraslim
drugim morskim organizmima te ribljoj mlađi i mlađi drugih morskih organizama
koja je počinjena postupanjem protivno odredbama Zakona o morskom ribarstvu i
propisima donesenim na temelju njega.

(2) Pod štetom koja je nanesena ribama i drugim morskim organizmima u
smislu ovoga Pravilnika, također se podrazumijeva šteta nastala lovom ribe i
drugih morskih organizama uz uporabu eksploziva, otrova, sredstava za
omamljivanje ili drugim načinom ili sredstvom koji su štetni za njihovo rasplođivanje.

(3) Pod štetom koja je
nanesena ribama i drugim morskim organizmima u smislu ovoga Pravilnika, također
se podrazumijeva i šteta nastala puštanjem ili bacanjem u ribolovno more,
rijeke koje utječu u to more ili jezera povezana s tim morem, tekuće ili krute
otpatke proizvodnje ili prerade ili bilo koje druge tvari ili materijale koji
uništavaju ribe ili druge morske organizme, koje ograničavaju njihov životni
prostor i koje štetno utječu na biološke uvjete za njihov opstanak i razvoj.

Članak 3.

Pod doraslim ribama i drugim
morskim organizmima u smislu ovoga Pravilnika, smatraju se ribe i drugi morski
organizmi, dužina kojih je veća od najmanjih dužina utvrđenih u članku 4. ovoga
Pravilnika.

Članak 4.

(1) Pod nedoraslim ribama i drugim morskim
organizmima, u smislu ovoga Pravilnika, smatraju se nedovoljno razvijene ribe i
drugi morski organizmi, dužina ili težina kojih je ispod:

**1. Za ribe (PISCES)**

Arbun (*Pagellus erythrinus*)
                  22 cm

Arbun batoglavac (*Pagellus
acarne*)       19 cm

Bežmek (*Uranoscopus scaber*)
              16 cm

Bukva (*Boops boops*)                              18 cm

Cipal balavac (*Liza ramada*)
                  30 cm

Cipal bataš (*Mugil
cephalus*)                   40 cm

Cipal mržnjak (*Liza
saliens*)                    28 cm

Cipal putnik (*Chelon
labrosus*)                35 cm

Cipal zlatar (*Liza aurata*)
                       28 cm

Crnej (*Chromis chromis*)
                         8 cm

Fratar (*Diplodus vulgaris*)
                     15 cm

Gavun obični (*Atherina
hepsetus*)             8 cm

Gavun oliga (*Atherina
boyeri*)                   6 cm

Gira oblica (*Spicara
smaris*)                    15 cm

Gira oštrulja (*Spicara
flexuosa*)               15 cm

Glavoč pločar (*Gobius
cobitis*)                13 cm

Glavoč travaš (*Zosterisessor
      ophiocephalus*)
11 cm

Gof (*Seriola dumerili*)
                            80 cm

Grdobina mrkulja (*Lophius
piscatorius*)  60 cm

Grdobina žutka (*Lophius
budegassa*)      45 cm

Iglan (*Tetrapturus belone*)
                   120 cm

Iglun (*Xiphias gladius*)                          120 cm

Inćun (*Engraulis
encrasicolus*)               11 cm

Iverak (*Platichthys fesus
luscus*)            15 cm

Jegulja (*Anguilla anguilla*)
                     30 cm

Kantar (*Spondyliosoma
cantharus*)        35 cm

Kanjac (*Serranus cabrilla*)
                    16 cm

Kavala (*Sciaena umbra*)
                        30 cm

Kirnja golema (*Epinephelus
marginatus*)  60 cm

Kokotić glavaš (*Trigloporus
lastoviza*)   24 cm

Komarča (*Sparus
aurata*)                       20 cm

Kovač (*Zeus
faber*)                                 37
cm

List (*Solea
vulgaris*)                                25
cm

Lokarda (*Scomber
japonicus*)                20 cm

Lubin (*Dicentrarchus
labrax*)                 25 cm

Modrak (*Spicara
maena*)                       22 cm

Oslić (*Merluccius
merluccius*)                20 cm

Ovčica (*Lithognathus
mormyrus*)           20 cm

Pagar (*Pagrus
pagrus pagrus*)                36 cm

Palamida (*Sarda
sarda*)                           45 cm

Papalina (*Sprattus
sprattus phalericus*)    8 cm

Pas čukov (*Mustelus
mustelus*)               75 cm

Pas kostelj (*Squalus
acanthias*)              65 cm

Pas piknjavac (*Mustelus
punculatus*)      60 cm

Pic (*Diplodus
puntazzo*)                          22
cm

Pišmolj, ugotica
velika (*Merlangius*

*merlangius euxinus*)                               12 cm

Pirka (*Serranus
scriba*)                           15
cm

Raža kamenica (*Raja
clavata*)                 73 cm

Ražica modropjega
(*Raja miraletus*)       37 cm

Salpa (*Sarpa
salpa*)                                25
cm

Skuša (*Scomber
scombrus*)                    20 cm

Smokva (*Labrus
bimaculatus*)                18 cm

Srdela (*Sardina
pilchardus sardina*)       12 cm

Šarag (*Diplodus
sargus sargus*)              21 cm

Škrpina (*Scorpaena
scrofa*)                    25 cm

Škrpun (*Scorpaena
porcus*)                    14 cm

Šnjuri (*Trachurus
trachurus*)                  20 cm

Špar (*Diplodus annularis*)
                     10 cm

Trlja blatarica (*Mullus
barbatus*)             12 cm

Trlja kamenjarka (*Mullus
surmuletus*)     20 cm

Trupac (*Auxis rochei*)                             32 cm

Tunj (*Thunnus thynnus*)
                         70 cm

Ugor (*Conger conger*)                            70 cm

Ušata (*Oblada melanura*)
                      17 cm

Vrana (*Labrus merula*)                           22 cm

Zubatac (*Dentex dentex*)
                       30 cm

**2. Za ostale vrste riba**                             7 cm

**3. Za rakove (CRUSTACEA)**

Hlap (*Homarus
gammarus*)                    28 cm

Jastog (*Palinurus
elaphas*)                      28 cm

Rakovica (*Maja
squinado*)                      10 cm

Škamp (*Nephrops
norvegicus*)               10 cm

**4. Za glavonošce
(CEPHALOPODA)**

Sipa (*Sepia
officinalis*)                            12
cm

Hobotnica (*Octopus
vulgaris*)               do 1 kg

Lignja (*Loligo
vulgaris*)                          15
cm

**5. Za školjke
(BIVALVIA)**

Dagnja (*Mytilus
galloprovincialis*)            5 cm

Jakovljena kapica
(*Pecten jacobaeus*)       9 cm

Kamenica (*Ostrea
edulis*)                          6 cm

Kokoš (*Chamelea
gallina*)                    2,5 cm

Kućica (*Ruditapes
decussatus*)              2,5 cm

Kunjka (*Arca
noae*)                                  5
cm

Prnjavica (*Venus
verrucosa*)                     3 cm

**6. Za spužve
(SPONGIA)**

Spužva prava (*Spongia
officinalis
      adriatica*)
10 cm

(2) Dužina od 7 centimetara
iz stavka 1. točke 2. ovoga članka ne odnosi se na ribe koje u odraslom stanju
ne mogu doseći dužinu od 7 centimetara.

Članak 5.

Veličina u smislu ovoga
Pravilnika:

1. za ribe je dužina tijela
izmjerena od vrška glave do kraja ispružene repne peraje,

2. za rakove je dužina tijela
izmjerena od vrha šiljka (rostruma) do kraja ispružene repne peraje,

3. za školjke i spužve je dužina
njihovoga najvećega promjera,

4. za sipu (S*epia
officinalis*) i lignju (*Loligo vulgaris)* je dužina leđnog dijela
trupa izmjerena od vrha prednjeg leđnog dijela tijela trupa do kraja leđnog
dijela tijela trupa,

5. za hobotnicu (*Octopus
vulgaris*) je njezina težina izmjerena u kilogramima.

Članak 6.

Pod ribljom mlađi odnosno mlađi
drugih morskih organizama, u smislu ovoga Pravilnika, smatraju se sasvim mladi
primjerci riba i drugih morskih organizama koji su doživjeli samo preobražaj,
odnosno moguće ih je razlikovati po vrstama.

Članak 7.

(1) Kod utvrđivanja visine
naknade štete u smislu ovoga Pravilnika cijena jednog (1) kilograma ribe i
drugih morskih organizama utvrđuje se u iznosu od:

**1. Za ribe
(PISCES)**

Arbun (*Pagellus
erythrinus*)                    60 kn

Arbun batoglavac (*Pagellus
acarne*)        20 kn

Bežmek (*Uranoscopus scaber*)
               15 kn

Bukva (*Boops boops*)                                 8 kn

Cipal balavac (*Liza ramada*)
                   15 kn

Cipal bataš (*Mugil
cephalus*)                   15 kn

Cipal mržnjak (*Liza
saliens*)                     15 kn

Cipal putnik (*Chelon
labrosus*)                15 kn

Cipal zlatar (*Liza
aurata*)                         15 kn

Fratar (*Diplodus
vulgaris*)                       60 kn

Gavun obični (*Atherina
hepsetus*)            20 kn

Gavun oliga (*Atherina
boyeri*)                  20 kn

Gira oblica (*Spicara
smaris*)                      5 kn

Gira oštrulja (*Spicara
flexuosa*)                 5 kn

Gof (*Seriola
dumerili*)                             25
kn

Grdobina mrkulja (*Lophius
piscatorius*)   30 kn

Grdobina žutka (*Lophius
budegassa*)       30 kn

Iglan (*Tetrapturus belone*)
                      30 kn

Iglun (*Xiphias gladius*)                             30 kn

Inćun (*Engraulis
encrasicolus*)             3,50 kn

Iverak (*Platichthys fesus
luscus*)             40 kn

Jegulja (*Anguilla anguilla*)
                      25 kn

Kantar (*Spondyliosoma
cantharus*)         40 kn

Kanjac (*Serranus cabrilla*)
                     25 kn

Kavala (*Sciaena umbra*)
                         50 kn

Ostale vrste kirnja                                     50 kn

Kokoti                                                     15
kn

Komarča (*Sparus
aurata*)                        60 kn

Kovač (*Zeus
faber*)                                 70
kn

List (*Solea
vulgaris*)                                70
kn

Lokarda (*Scomber
japonicus*)                   4 kn

Lubin (*Dicentrarchus
labrax*)                  60 kn

Modrak (*Spicara
maena*)                          5 kn

Oslić (*Merluccius
merluccius*)                 20 kn

Ovčica (*Lithognathus
mormyrus*)           60 kn

Pagar (*Pagrus
pagrus pagrus*)                50 kn

Palamida (*Sarda
sarda*)                           15 kn

Papalina (*Sprattus
sprattus phalericus*)    2,5 kn

Psi                                                            15
kn

Pic (*Diplodus
puntazzo*)                          60
kn

Pišmolj, ugotica
velika (*Merlangius*

*merlangius euxinus*)                                  7 kn

Pirka (*Serranus
scriba*)                            15
kn

Raža kamenica (*Raja
clavata*)                 20 kn

Salpa (*Sarpa
salpa*)                                 20
kn

Skuša (*Scomber scombrus*)
                      8 kn

Srdela (*Sardina pilchardus
sardina*)       2,5 kn

Šarag (*Diplodus sargus
sargus*)               60 kn

Škrpina (*Scorpaena
scrofa*)                     70 kn

Škrpun (*Scorpaena
porcus*)                     15 kn

Šnjuri (*Trachurus
trachurus*)                     8 kn

Špar (*Diplodus
annularis*)                         7 kn

Trlja blatarica (*Mullus
barbatus*)              15 kn

Trlja kamenjarka (*Mullus
surmuletus*)      70 kn

Trupac (*Auxis rochei*)                              15 kn

Tunj (*Thunnus thynnus*)
                          20 kn

Ugor (*Conger conger*)                             20 kn

Ušata (*Oblada melanura*)
                       10 kn

Zubatac (*Dentex dentex*)
                        60 kn

**2. Za rakove (CRUSTACEA)**

Hlap (*Homarus gammarus*)
                    70 kn

Jastog (*Palinurus elaphas*)
                     80 kn

Rakovica (*Maja squinado*)
                     30 kn

Škamp (*Nephrops norvegicus*)                80 kn

**3. Za glavonošce
(CEPHALOPODA)**

Sipa (*Sepia officinalis*)
                           30 kn

Hobotnica (*Octopus
vulgaris*)                  25 kn

Lignja (*Loligo vulgaris*)                           50 kn

Ostali glavonošci                                       10 kn

**4. Za školjke (BIVALVIA)**

Dagnja (*Mytilus
galloprovincialis*)            8 kn

Jakovljena kapica (*Pecten
jacobaeus*)     30 kn

Kamenica (*Ostrea edulis*)
                       30 kn

**5. Za spužve (SPONGIA)**

Spužva prava (*Spongia
officinalis
      adriatica*)
 50 kn/kom

**6. Za koralje (ANTHOZOA)**              400 kn

**7. Za sve ostale vrste riba i
drugih morskih**

**organizama ( CRUSTACEA, CEPHALOPODA,**

**BIVALVIA, SPONGIA i ANTHOZOA)** 15 kn

Članak 8.

Visina naknade štete koja je nanesena ribama i drugim morskim
organizmima u slučajevima iz članka 2. stavka 1. ovoga Pravilnika, utvrđuje se
tako da se količina riba i drugih morskih organizama obračunava po cijeni utvrđenoj
u članku 7. ovoga pravilnika i zatim množi s koeficijentima i to:

1. dorasle ribe i drugi morski organizmi - koeficijent ......... 5,

2. nedorasle ribe i drugi morski organizmi, koeficijentom iz točke 1.
ovoga članka uvećanim za dva (2) puta,

3. riblja mlađ i mlađ drugih
morskih organizama koeficijentom iz točke 1. ovoga članka uvećanim za tri (3)
puta.

Članak 9.

Za ostale vrste morskih
organizama (CRUSTACEA, CEPHALOPODA, BIVALVIA I SPONGIA) za koje nisu navedene
njihove najmanje veličine kod određivanja visine naknade štete primjenjuje se
jedinična cijena za tu skupinu riba i drugih morskih organizama bez obzira na
njihovu doraslost.

Članak 10.

Visina naknade štete koja je
nastala djelovanjem u smislu stavka 2. iz članka 2. ovoga Pravilnika utvrđuje
se tako da se količina riba i drugih morskih organizama obračunava po cijeni
navedenoj u članku 8, te nakon toga množi s koeficijentom i to:

1. dorasle ribe i drugi morski organizmi - koeficijent ................ 3

2. nedorasle ribe i drugi morski organizmi - koeficijent ............. 5

3. riblja mlađ i mlađ drugih morskih organizama -
koe­fi­cijent............................................................................
5

Članak 11.

(1) Iznimno od odredbe članka 3., članka 4., članka 5., članka 6., članka
7. i članka 8. ovoga Pravilnika visina naknade štete koja je počinjena nedopuštenim
sakupljanjem i/ili stavljanjem u prometu prstaca *(Lithophaga litophaga)* utvrđuje
se tako da se svaki kilogram nedopušteno sakupljenih i/ili stavljenih u promet
prstaca množi s koeficijentom 30.

(2) Cijena jednog (1)
kilograma nedopušteno sakupljenih i/ili stavljenih u promet prstaca utvrđuje se
u iznosu od 100,00 kuna.

Članak 12.

(1) Visinu naknade štete koja
je nanesena ribama i drugim morskim organizmima utvrđuju:

1. Službene osobe ovlaštene
za provođenje inspekcijskog nadzora iz područja Zakona o morskom ribarstvu i
propisa donesenih na temelju njega – u slučajevima kada je nastalu štetu moguće
utvrditi inspekcijskim nadzorom;

2. Stručno povjerenstvo za
utvrđivanje štete nanesene ribama i drugim morskim organizmima (u daljnjem
tekstu: Stručno povjerenstvo) u slučajevima kada nastalu štetu nije moguče utvrditi
inspekcijskim nadzorom.

(2) Stručno povjerenstvo
sastoji se od predsjednika Stručnog povjerenstva, četiri člana Stručnog
povjerenstva kao i od njihovih zamjenika.

(3) Stručno povjerenstvo iz
stavka 1. ovoga članka rješenjem imenuje ministar Poljoprivrede i šumarstva na
vrijeme od četiri (4) godine.

Članak 13.

Službene osobe iz članka 11.
stavka 1. točke 1. i Stručno povjerenstvo iz članka 11. stavka 1. točke 2.
ovoga Pravilnika štetu utvrđuju zapisnikom.

Članak 14.

(1) Troškove rada Stručnog
povjerenstva iz članka 11. stavka 1. točke 2. ovoga Pravilnika snosi fizička
ili pravna osoba koja je počinila štetu.

(2) Članovi povjerenstva iz članka
11. stavka 1. točke 2. ovoga Pravilnika za svoj rad u Stručnom povjerenstvu
imaju pravo na dnevnicu te naknadu troškova puta i boravka za vrijeme rada na
utvrđivanju visine naknade štete počinjene ribama i drugim morskim organizmima.

Članak 15.

Danom stupanja na snagu ovoga
Pravilnika prestaje važiti Pravilnik o kriterijima za utvrđivanje visine
naknade štete počinjenih ribama i drugim morskim organizmima (»Narodne novine«,
br. 46/99 i br. 73/99).

Članak 16.

Ovaj Pravilnik stupa na snagu osmoga dana od dana objave u »Narodnim
novinama«.

Klasa: 011-02/00-01/82
Urbroj: 525-1-00-1
Zagreb, 12. srpnja 2000.

if !supportEmptyParas endif

 Ministar
**mr. sc. Božidar Pankretić**, v. r.

if !supportEmptyParas endif

Pravilnik, NN 73/2000-1589